wannaphong/clean_thaiwikipedia huggingface dataset:
# ฟุตบอลลีกคัพ 2001 นัดชิงชนะเลิศ
ฟุตบอลลีกคัพ 2001 นัดชิงชนะเลิศ เป็นการแข่งขันระหว่างลิเวอร์พูลกับเบอร์มิงแฮมซิตี เมื่อวันที่ 25 กุมภาพันธ์ ค.ศ. 2001 ที่มิลเลนเนียมสเตเดียมในคาร์ดิฟฟ์ และเป็นนัดชิงชนะเลิศของฟุตบอลลีกคัพ ฤดูกาล 2000–01 ฤดูกาลที่ 41 ของฟุตบอลลีกคัพ ซึ่งเป็นการแข่งขันของ 92 สโมสรจากพรีเมียร์ลีกและฟุตบอลลีก ลิเวอร์พูลเคยเข้าชิงมาแล้ว 8 ครั้ง (ชนะ 6 แพ้ 2) ส่วนเบอร์มิงแฮมเป็นการเข้าชิงครั้งที่สอง โดยครั้งก่อนหน้านี้เป็นการเอาชนะแอสตันวิลลาในนัดชิงชนะเลิศ 1963

เบอร์มิงแฮมอยู่ในฟุตบอลลีก จึงต้องลงแข่งก่อนหน้าลิเวอร์พูล 2 รอบ ดังนั้นเบอร์มิงแฮมจึงลงแข่งขันไป 6 รอบ ส่วนลิเวอร์พูลลงแข่งไป 4 รอบ โดยในแต่ละรอบของลิเวอร์พูล พวกเขาชนะ 3 ลูกขึ้นไป ยกเว้นรอบที่สามที่ชนะเชลซี 2–1

ลิเวอร์พูล เป็นฝ่ายชนะการยิงลูกโทษ 5–4 หลังจากที่เสมอกันในช่วงต่อเวลาพิเศษ 30 นาที จึงเป็นถ้วยรางวัลแรกของลิเวอร์พูลในรอบ 6 ปี หลังจากที่ชนะเลิศฟุตบอลลีกคัพ 1995

นอกจากลีกคัพแล้ว พวกเขายังคว้าแชมป์เอฟเอคัพและยูฟ่าคัพ จึงนับว่าเป็นเทรเบิลแชมป์

 เส้นทางสู่นัดชิงชนะเลิศ 
 ลิเวอร์พูล 
 รอบที่ พบกับ สกอร์3 เชลซี (เหย้า) 2–1 (หลังต่อเวลาพิเศษ)4 สโตกซิตี (เยือน) 8–0ก่อนรองชนะเลิศ ฟูลัม (เหย้า) 3–0  รองชนะเลิศ คริสตัลพาเลซ (เยือน) 1–2 คริสตัลพาเลซ (เหย้า) 5–0 

 เบอร์มิงแฮมซิตี 
 รอบที่ พบกับ สกอร์ 1 เซาเทนด์ยูไนเต็ด (เยือน) 5–0 เซาเทนด์ยูไนเต็ด (เหย้า) 0–02 วีคอมบ์วอนเดอเรอส์ (เยือน) 4–3 วีคอมบ์วอนเดอเรอส์ (เหย้า) 1–03 ทอตนัมฮอตสเปอร์ (เยือน)3–14 นิวคาสเซิลยูไนเต็ด (เหย้า) 2–1ก่อนรองชนะเลิศ เชฟฟีลด์เวนส์เดย์ (เหย้า) 2–0  รองชนะเลิศ อิปสวิชทาวน์ (เยือน) 1–0 อิปสวิชทาวน์ (เหย้า) 4–1 

 การแข่งขัน 

 GK 1  Sander WesterveldRB 6  Markus Babbel CB 2  Stéphane Henchoz  CB 12 ซามี ฮูเปียLB 23 เจมี คาร์เรเกอร์RM 17 สตีเวน เจอร์ราร์ด   CM 16 Dietmar Hamann  CM 25 Igor Bišćan    LM 7  Vladimír Šmicer   CF 8  Emile HeskeyCF 9  ร็อบบี ฟาวเลอร์ (c)ตัวสำรอง:GK 19 Pegguy ArphexadDF 3  Christian Ziege   MF 20 Nick Barmby   MF 21 Gary McAllister   FW 10 ไมเคิล โอเวน ผุ้จัดการทีม: Gérard Houllier300px GK 1  Ian BennettRB 2  Nicky EadenCB 5  Darren PurseCB 17 Michael JohnsonLB 3  Martin GraingerRM 7  Jon McCarthy CM 32 Danny Sonner   CM 12 Martin O'ConnorLM 11 Stan LazaridisCF 9  Geoff Horsfield   CF 24 Dele Adebola   ตัวสำรอง:GK 13 Kevin PooleDF 6  David HoldsworthMF 10 Bryan Hughes   FW 8  Marcelo   FW 19 Andrew Johnson   ผู้จัดการทีม: Trevor Francis

ผู้เล่นยอดเยี่ยมประจำนัด
ร็อบบี ฟาวเลอร์ (ลิเวอร์พูล)

คณะกรรมการตัดสิน
 ผู้ช่วยผู้ตัดสิน:
K. Pike (Dorset)
P. R. Sharp (Hertfordshire)
 ผู้ตัดสินที่สี่: Paul Danson (Leicestershire and Rutland)กติกา
 แข่งในเวลาปกติ 90 นาที
 ถ้าเสมอ ต่อเวลาพิเศษอีก 30 นาที
 ถ้ายังคงเสมอ ให้ตัดสินด้วยการยิงลูกโทษ
 ส่งชื่อตัวสำรองได้ 5 คน
 เปลี่ยนตัวสำรองได้มากที่สุด 3 คน

 บรรณานุกรม
# เวอร์ดามัยซิน
เวอร์ดามัยซิน  เป็นยาปฏิชีวนะชนิดหนึ่งในกลุ่มอะมิโนไกลโคไซด์ ซึ่งถูกสร้างจากกระบวนการหมักของเชื้อแบคทีเรียสายพันธุ์ Micromonospora grisea
# แอสโตรมัยซิน
แอสโตรมัยซิน  หรือเป็นที่นิยมเรียกกันในบทความทางวิชาการอีกชื่อหนึ่งคือ ฟอร์ทิมัยซิน เอ/บี (Fortimicin A/B) เป็นยาปฏิชีวนะชนิดหนึ่งในกลุ่มอะมิโนไกลโคไซด์ สังเคราะห์ได้กระบวนการหมักของแบคทีเรีย Micromonospora olivasterospora (หรืออาจเรียกอีกชื่อหนึ่งว่า Micromonospora olivasterospora)
# แยกอุภัยเจษฎุทิศ
แยกอุภัยเจษฎุทิศ [อุ-ไพ-เจด-สะ-ดุ-ทิด] เป็นทางแยกหนึ่งในพื้นที่แขวงสวนจิตรลดา เขตดุสิต กรุงเทพมหานคร เป็นสี่แยกจุดตัดกันระหว่างถนนราชวิถี กับถนนสวรรคโลก โดยมีทางรถไฟสายเหนือ, สายตะวันออก และสายใต้ตัดผ่าน 

ชื่อ "อุภัยเจษฎุทิศ" มาจากชื่อของสะพานอุภัยเจษฎุทิศที่ตั้งอยู่บนถนนราชวิถี ซึ่งแต่เดิมเป็นสะพานข้ามทางรถไฟเชื่อมถนนซางฮี้ (ถนนราชวิถี) บริเวณพระราชวังดุสิต มีที่มาจากการที่พระบาทสมเด็จพระจุลจอมเกล้าเจ้าอยู่หัวมีพระราชดำริให้สร้างขึ้น เนื่องในวโรกาสที่สมเด็จพระมหิตลาธิเบศร อดุลยเดชวิกรม พระบรมราชชนก ขณะทรงดำรงพระอิสริยยศ สมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ มีพระชนมายุครบ 18 พรรษา เท่ากับพระบรมเชษฐาสองพระองค์ คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และสมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ ซึ่งได้เสด็จสวรรคตไปก่อนหน้านั้นด้วยพระชนมายุ 18 พรรษา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้กรมสุขาภิบาลสร้างสะพานแห่งนี้ขึ้นเพื่ออุทิศส่วนพระราชกุศล พระราชทานแก่เจ้าฟ้าทั้งสองพระองค์ และโปรดเกล้าฯ ให้สมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ เสด็จทรงเปิดสะพานเมื่อวันที่ 9 มกราคม พ.ศ. 2452 พร้อมกับพระราชทานนามว่า "สะพานอุภัยเจษฎุทิศ" แปลว่า "สะพานที่อุทิศแด่พระเชษฐาสองพระองค์" [ในลักษณะคล้ายกับสะพานชมัยมรุเชษฐ์]  ต่อมาภายหลัง สะพานอุภัยเจษฎุทิศได้ถูกรื้อถอนไป ทางการจึงได้นำชื่ออุภัยเจษฎุทิศมาเป็นชื่อของสี่แยกนี้  ภายหลัง ในปี พ.ศ. 2545 ได้มีการสร้างสะพานอุภัยเจษฎุทิศขึ้นมาใหม่ แต่เป็นการสร้างราวสะพานริมถนนตามแนวของสะพานเดิม
# แซร์ฌ โอรีเย
แซร์ฌ อาแล็ง สเตฟาน โอรีเย (เกิด 24 ธันวาคม ค.ศ. 1992) เป็นนักฟุตบอลอาชีพชาวโกตดิวัวร์ ปัจจุบันลงเล่นในตำแหน่งแบ็คขวาให้กับบิยาร์เรอัล สโมสรในลาลิกา และทีมชาติโกตดิวัวร์

โอรีเยย้ายไปประเทศฝรั่งเศสตั้งแต่วัยเด็ก เขาเข้าร่วมทีมเยาวชนของล็องส์ ก่อนย้ายไปตูลูซ และปารีแซ็ง-แฌร์แม็ง ตามลำดับ เขาได้ถ้วยรางวัลหลัก 11 ถ้วย เขาลงเล่นทั้งหมด 169 นัดในลีกเอิง และมีชื่อติดทีมยอดเยี่ยมของลีกเอิงถึงสองครั้ง ในปี ค.ศ. 2017 เขาย้ายไปเข้าร่วมทอตนัมฮอตสเปอร์ ด้วยค่าตัวประมาณ 23 ล้านปอนด์ ก่อนที่จะหมดสัญญาในปี ค.ศ  2021 จึงย้ายไปบิยาร์เรอัล ในสเปน

โอรีเยลงเล่นทีมชาตินัดแรกในปี ค.ศ. 2013 และลงเล่นไปกว่า 40 นัด เขาได้เข้าร่วมแข่งขันฟุตบอลโลก 2014 และแอฟริกาคัพออฟเนชันส์ 3 ครั้ง ทีมชาติของเขาคว้าแชมป์แอฟริกาคัพออฟเนชันส์ได้ในปี ค.ศ. 2015

 สถิติอาชีพ 
 สโมสร 

+ การลงเล่น และทำประตูในแต่ละสโมสร ฤดูกาล และการแข่งขันระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูล็องส์2009–10ลีกเอิง506000——1102010–111901010——2102011–121600040——200ทั้งหมด4007050——520ตูลูซ2011–12ลีกเอิง1010000——1012012–132812020——3212013–143462020——386ทั้งหมด7284040——808ปารีแซ็ง-แฌร์แม็ง2014–15ลีกเอิง140002000001602015–1621240205ลงเล่นในแชมเปียนส์ลีก11ลงเล่นในทรอเฟเดช็องปิยง 201613342016–17572705010121814ปารีแซ็ง-แฌร์แม็งเดอซ์2015–16ช็องปิยงนาต์เดฟร็องซ์นาซิยงนาลเดอซ์10————10ทอตนัมฮอตสเปอร์2017–18พรีเมียร์ลีก172100060—2422018–1980123050—1722019–20331400051—4222020–21192003050—272รวม7756260211—1108บิยาร์เรอัล2021–22ลาลิกา15000—30—180รวมทั้งหมด287172422003422136722

 ทีมชาติ 

ทีมชาติปี ค.ศ.ลงเล่นประตูโกตดิวัวร์2013602014110201512020165020171112018602019111202040202181202250รวม793

 ประตูในนามทีมชาติ 
ณ วันที่ 19 เมษายน ค.ศ. 2022 ผลคะแนนของโกตติวัวร์จะขึ้นก่อน คอลัมน์ คะแนน หมายถึงผลคะแนนหลังจากโอรีเยทำประตูได้

+ ราการทำประตูในนามทีมชาติโดยแซร์ฌ โอรีเย ลำดับ  วันที่  สนาม  คู่แข่ง  คะแนน  ผล  การแข่งขัน 1  11 มกราคม ค.ศ. 2017  สนามกีฬามหาวิทยาลัยนิวยอร์ก, อาบูดาบี, สหรัฐอาหรับเอมิเรตส์    3–0  3–0  เกมกระชับมิตร 2  19 พฤศจิกายน ค.ศ. 2019  สนามกีฬาบาฮิร์ดาร์, บาไฮร์ดาร์, เอธิโอเปีย    1–0  1–2  แอฟริกาคัพออฟเนชันส์ 2021 รอบคัดเลือก กลุ่มเค 3  26 มีนาคม ค.ศ. 2021  สตาดเกเนราลเซย์นิควุนเช, นีอาเม, ไนเจอร์    1–0  3–0

 เกียรติประวัติ 
 สโมสร 
ปารีแซ็ง-แฌร์แม็ง
 ลีกเอิง: 2014–15, 2015–16
 กุปเดอลาลีก: 2014–15, 2015–16, 2016–17
 กุปเดอฟร็องส์: 2014–15, 2015–16, 2016–17
 ทรอเฟเดช็องปิยง: 2014, 2015, 2016

 ทีมชาติ 
โกตดิวัวร์
 แอฟริกาคัพออฟเนชันส์: 2015

 ประเภทบุคคล 
 ทีมยอดเยี่ยมแห่งปีของซีเอเอฟ: 2015, 2016
 ทีมยอดเยี่ยมของแอฟริกาคัพออฟเนชันส์: 2015
 ทีมยอดเยี่ยมแห่งปีของลีกเอิง: 2013–14, 2015–16
 FIFPro World XI 5th team: 2016
# คิม คย็อง-รัน
คิม คย็อง-รัน  เป็นนักแสดง และผู้ดำเนินรายการชาวเกาหลีใต้ที่มีชื่อเสียงจากรายการ สปันจ์ ฉลาดสุดสุด

ผลงานทางรายการโทรทัศน์
 พิธีกรรายการ สปันจ์ ฉลาดสุดสุด (2011)
 ร่วมรับเชิญในรายการ The Genius (2013)
 ร่วมรับเชิญในรายการ The Genius: Final Game (2015)

แหล่งข้อมูลอื่น
# ถนนสวรรคโลก
ถนนสวรรคโลก  เป็นถนนสายหนึ่งในพื้นที่เขตดุสิต กรุงเทพมหานคร มีจุดเริ่มต้นที่แยกยมราช จุดตัดกับ ถนนหลานหลวง ถนนพิษณุโลก และถนนเพชรบุรี ผ่านแยกเสาวนี จุดตัดกับถนนศรีอยุธยา จากนั้นทอดผ่านแยกอุภัยเจษฎุทิศ จุดตัดกับถนนราชวิถี ทอดผ่านแยกสวรรคโลก จุดตัดกับถนนสุโขทัย และไปสิ้นสุดลงที่แยกสามเสน จุดตัดระหว่างถนนเทอดดำริ และถนนนครไชยศรี

เดิมมีชื่อว่า "ถนนสิ้ว" (อักษรจีน: 寿 หรือสะกด ซิ่ว) ซึ่งมีความหมายถึง "อายุยั่งยืน" อันมาจากชื่อเครื่องลายครามของจีนที่เป็นรูปผลท้อหรือต้นสน ที่เป็นที่นิยมสะสมและครอบครองกันในรัชสมัยพระบาทสมเด็จพระจุลจอมเกล้าเจ้าอยู่หัว และนิยมนำมาตั้งชื่อเป็นชื่อถนนหรือสถานที่ต่าง ๆ ในยุคนั้น โดยเป็นถนนที่ตัดจากสะพานยมราชไปจรดคลองสามเสน ขนานไปกับเส้นทางรถไฟ ต่อมารัชสมัยพระบาทสมเด็จพระมงกุฎเกล้าเจ้าอยู่หัว ได้มีประกาศของกระทรวงนครบาล โดยเจ้าพระยายมราช (ปั้น สุขุม) เป็นเสนาบดี ลงวันที่ ๑๖ กุมภาพันธ์ ๒๔๖๒ ให้เปลี่ยนชื่อถนนรอบพระราชวังสวนดุสิตที่ได้ชื่อตามเครื่องลายครามจีน 15 สาย หนึ่งในนั้นคือ ถนนสิ้ว ได้เปลี่ยนชื่อมาเป็น "ถนนสวรรคโลก" ตามพระนามของสมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี พระธิดาพระองค์หนึ่งในพระบาทสมเด็จพระจุลจอมเกล้าเจ้าอยู่หัว

สถานที่สำคัญที่ถนนสวรรคโลกตัดผ่าน คือ พระตำหนักจิตรลดารโหฐาน และสถานีรถไฟจิตรลดา อันเป็นสถานีรถไฟที่สร้างขึ้นสำหรับพระบาทสมเด็จพระเจ้าอยู่หัว และพระบรมวงศานุวงศ์ เมื่อมีการเสด็จฯ ทางรถไฟโดยเฉพาะ รวมถึงอาจใช้เป็นสถานที่ต้อนรับพระราชอาคันตุกะในบางโอกาส มีอาคารสถานีที่สร้างด้วยสถาปัตยกรรมที่สวยงาม
# จีนีติซิน
จีนีติซิน หรือ จี 418  เป็นยาปฏิชีวนะในกลุ่มอะมิโนไกลโคไซด์ที่มีโครงสร้างคล้ายคลึงกับเจนตามัยซิน บี1 จีนีติซินถูกสร้างขึ้นโดยแบคทีเรียสายพันธุ์ Micromonospora rhodorangea ยานี้จะออกฤทธิ์ยับยั้งการสังเคราะห์โปรตีน โดยเข้าไปขัดขวางกระบวนการต่อสายโปรตีน (elongation) ทั้งในเซลล์ยูคาริโอตและเซลล์โพรคาริโอต ทำให้ไม่มีการใช้ยานี้เพื่อการรักษาโรคในมุนษย์และสัตว์ เนื่องจากจีนีติซินจะออกฤทธิ์ยับยั้งการสังเคราะห์โปรตีนของโฮสต์ได้ด้วย ในปัจจุบัน มีการนำจีนีติซินไปใช้ในการคัดเลือกเซลล์ที่ได้รับการแตกแต่งพันธุกรรมให้ดื้อต่อยานี้ (โดยมีการใช้ KanMX ติดเป็นเครื่องหมายพันธุกรรม) โดยการเกิดการดื้อต่อจีนีติซินนี้เป็นผลมาจากนีโอยีนของเอนไซม์ทรานสโพเสส Tn5 (Transposase Tn5) ทำให้มีการสร้างเอนไซม์ aminoglycoside 3'-phosphotransferase (APT 3' II) ขึ้น ซึ่งเอนไซม์นี้มีส่วนทำให้เกิดการดื้อต่อจีนีติซินของแบคทีเรีย จีนีติซินเป็นอนุพันธ์ของนีโอมัยซินซัลเฟต จึงมีกลไกลการออกฤทธิ์ที่คล้ายคลึงนีโอมัยซินมากกว่ายาปฏิชีวนะอื่นในกลุ่มเดียวกัน ขนาดจีนีติซินที่ใช้ในการทดลองสำหรับเซลล์แบคทีเรียและสาหร่ายนั้นมีความเข้มข้นประมาณ 5 ไมโครกรัม/มิลลิลิตร หรือน้อยกว่า สำหรับเซลล์ของสัตว์เลี้ยงลูกด้วยนมนั้นจะใช้ความเข้มข้นประมาณ 400 ไมโครกรัม/มิลลิลิตร สำหรับการคัดเลือกเซลล์ หรือที่ความเข้มข้น 200 ไมโครกรัม/มิลลิลิตร สำหรับการคงสภาพเซลล์ อย่างไรก็ตาม ความเข้มข้นที่เหมาะสมสำหรับการคัดเลือกเซลล์ที่ดื้อต่อยานี้นั้นจะขึ้นอยู่กับชนิดของเซลล์ที่ใช้และความสามารถในการเหนี่ยวนำให้เกิดการดื้อยาของพลาสมิด ดังนั้นจึงควรมีการทำการไตเตรทหาช่วงความเข้มข้นที่เหมาะสมเพื่อกำหนดสภาวะที่ดีที่สุดสำหรับทุกระบบทดลอง การไตเตรทควรทำโดยใช้ความเข้มข้นของยาปฏิชีวนะตั้งแต่ 100 ไมโครกรัม/มิลลิลิตร ถึง 1400 ไมโครกรัม/มิลลิลิตร โดยการคัดเลือกเซลล์ที่ดื้อยานี้อาจใช้เวลาประมาณ 1 สัปดาห์ หรือในกรณีอาจนานถึง 3 สัปดาห์

การศึกษาสารปนเปื้อน
จีนีติซินเป็นผลิตภัณฑ์ที่ได้จากการคัดแยกสารที่เกิดจากการหมักเชื้อแบคทีเรียสายพันธุ์ Micromonospora rhodorangea ซึ่งในกระบวนนี้นอกจากจะได้ผิตภัณฑ์เป็นจีนีติซินแล้ว ยังได้สารผสมของเจนตามัยซินอีกหลายชนิด ด้วยเหตุนี้ สารปนเปื้อนของจีนีติซินที่พบได้บ่อยมากที่สุดจึงมักเป็นสารผสมของเจนตามัยซิน ได้แก่ เจนตามัยซินเอ, ซี1, ซี1เอ, ซี2, ซี2เอ และเอ็กซ์2 ทั้งนี้ คุณภาพของจีนีติซินที่ผลิตได้นั้นไม่ได้ขึ้นอยู่กับความแรงในการต้านแบคทีเรียเพียงอย่างเดียว หากแต่ขึ้นอยู่กับความจำเพาะในการออกฤทธิ์ต่อเซลล์เป้าหมายด้วย ซึ่งวัดได้จากกราฟสัดส่วนการออกฤทธิ์ของจีนีติซินต่อเซลล์ที่ไวต่อยานี้และเซลล์ที่ดื้อต่อยานี้ โดยจีนีติซินทีม่ีคุณภาพดีจะต้องมีค่าความเข้มข้นของยาที่ส่งผลฆ่าเซลล์ที่ไวต่อยาได้ร้อยละ 50 ต่ำที่สุด (LD50) (เช่น NIH 3T3) และมีค่า LD50 ต่อเซลล์ที่ดื้อยาสูง (อาจมากถึง 5,000 ไมโครกรัม/มิลลิลิตร)

การใช้ในการศึกษาด้านชีววิทยาของเซลล์
ถึงแม้ว่าจีนีติซินสามารถออกฤทธิ์ฆ่าเซลล์ยูคาริโอตได้ดี แต่ก็มียีนหลายชนิดที่สามารถช่วยให้เซลล์รอดจากการถูกฆ่าด้วยจีนีติซินได้ หนึ่งในยีนดังกล่าวคือ  neoR  ถ้ามีการแทรกสอดยีน 'neoR' เข้าไปในเซลล์ใดๆ เซลล์นั้นจะสามารถดำรงชีวิตอยู่ได้ในอาหารเลี้ยงเชื้อที่มีจีนีติซินผสมอยู่ ดังนั้นนักวิจัยจึงได้ทำการเชื่อมโยงยีน neoR เข้ากับดีเอ็นเอพาหะ (vector) หากดีเอ็นเอพาหะที่มียีน neoR ถูกนำมาใช้ในเซลล์ใดก็จะทำให้เซลล์นั้นกลายเป็นเซลล์ที่ดื้อต่อจีนีติซินได้ ทำให้เซลล์ที่มีดีเอ็นเอพาหะ (+) เหล่านี้สามารถอยู่รอดได้ในสภาวะแวดล้อมที่มีจีนีติซิน ในขณะที่เซลล์ที่ไม่มีเวกเตอร์ (-) จะตาย วิธีการนี้สามารถช่วยนักวิจัยสามารถคัดเลือกเซลล์ที่ดื้อยานี้ได้โดยง่าย
# อนุภูมิภาค
อนุภูมิภาคเป็นส่วนหนึ่งของภูมิภาคหรือทวีปที่ใหญ่กว่า และปกติยึดตำแหน่ง ปกติใช้จุดทิศหลักเช่นเหนือหรือใต้ เพื่อนิยามภูมิภาคย่อย

 อนุภูมิภาคของสหประชาชาติ 
thumb|350px|right|แผนโลกของสหประชาชาติ สร้างโดยกองสถิติแห่งสหประชาชาติ เพื่อความสอดคล้องทางสถิติและความสะดวก ประเทศหรือพื้นที่หนึ่งจะแสดงในภูมิภาคเดียวเท่านั้น
กองสถิติของสหประชาชาติรับผิดชอบการเก็บรวบรวม ประมวลผลและเผยแพร่สารสนเทศสถิติของสหประชาชาติ ในปี 2542 องค์การฯ พัฒนาระบบภูมิภาคมหภูมิศาสตร์ อนุภูมิภาคและกลุ่มเศรษฐกิจเลือกอื่นเพื่อรายงานความก้าวหน้าสู่การบรรลุเป้าหมายการพัฒนาสหัสวรรษทั่วโลก กองสถิติเหล่านี้มีการทบวนเพื่อความมุ่งหมายทางสถิติและใช้ดำเนินการวิเคราะห์ทางสถิติ 

UN ว่า การมอบหมายประเทศหรือพื้นที่เข้ากับการจัดกลุ่มดังนี้เป็นไปเพื่อความสะดวกทางสถิติ และไม่ได้ส่อการสันนิษฐานใด ๆ เกี่ยวกับการรวมกันทางการเมืองหรือการรวมกันทางอื่นของประเทศหรือดินแดนStandard country or area codes and geographical regions for statistical use
# สมาคมปืนเล็กยาวแห่งชาติ
สมาคมปืนเล็กยาวแห่งชาติอเมริกา (, ชื่อย่อ: NRA) เป็นองค์กรไม่แสวงหาผลกำไรของสหรัฐที่สนับสนุนสิทธิปืน ก่อตั้งในปี 1871 และแจ้งความสมาชิกเกี่ยวกับร่างกฎหมายที่เกี่ยวข้องกับอาวุธปืนตั้งแต่ปี 1934 และวิ่งเต้นโดยตรงทั้งให้ผ่านและไม่ให้ผ่านกฎหมายตั้งแต่ปี 1975 ถูกเรียกว่าเป็นองค์กรสิทธิพลเมืองเก่าแก่ที่สุดที่ยังดำเนินการอยู่และ "องค์กรวิ่งเต้นใหญ่สุดและมีเงินทุนมากที่สุดในสหรัฐฯ"

เดิมก่อตั้งเพื่อส่งเสริมการแม่นปืน (marksmanship) ซึ่งปืนเล็กยาว NRA สมัยใหม่ยังสอนความสามารถและความปลอดภัยทางอาวุธปืน องค์กรฯ ยังจัดพิมพ์นิตยสารหลายฉบับและสนับสนุนงานการแข่งขันแม่นปืนต่าง ๆ ข้อมูลของ NRA กล่าวว่า ในเดือนพฤษภาคม 2013 มีสมาชิกเกิน 5 ล้านคน

ผู้สังเกตการณ์และสมาชิกรัฐสภามอง NRA ว่าเป็นกลุ่มวิ่งเต้นที่ทรงอิทธิพลที่สุดสามอันดับแรกในกรุงวอชิงตัน ดี.ซี. สถาบัน NRA เพื่อการกระทำทางกฎหมาย (NRA-ILA) เป็นฝ่ายวิ่งเต้นขององค์กรฯ ซึ่งจัดการคณะกรรมการการกระทำทางการเมือง กองทุนชัยชนะทางการเมือง (Political Victory Fund) ตลอดประวัติศาสตร์ขององค์การฯ ได้มีอิทธิพลต่อการเสนอกฎหมาย เข้าร่วมหรือริเริ่มคดีความ และสนับสนุนหรือคัดค้านผู้สมัครตำแหน่งทางการเมืองหลายคน

NRA ถูกวิจารณ์ทั้งจากกลุ่มสนับสนุนการควบคุมปืนและสิทธิปืน นักวิจารณ์ทางการเมืองและนักการเมือง ผู้วิจารณ์จัดระเบียบเก่าแก่สุดของ NRA ได้แก่ กลุ่มสนับสนุนการควบคุมปืน เบรดีแคมเปญ แนวร่วมหยุดความรุนแรงจากปืน และศูนย์นโยบายความรุนแรง
# ออแลกซันดร์ ซินแชนกอ
ออแลกซันดร์ วอลอดือมือรอวึช ซินแชนกอ (เกิด 15 ธันวาคม ค.ศ. 1996) เป็นนักฟุตบอลชาวยูเครน ปัจจุบันเล่นในตำแหน่งกองกลางให้แก่อาร์เซนอล และทีมชาติยูเครน และยังสามารถเล่นในตำแหน่งวิงแบ็กได้อีกด้วย

รางวัล
 แมนเชสเตอร์ซิตี 
พรีเมียร์ลีก: 2017–18, 2018–19
อีเอฟแอลคัพ: 2017–18, 2018–19
# มีนาคม พ.ศ. 2561
มีนาคม พ.ศ. 2561 เป็นเดือนที่ 3 ของปี พ.ศ. 2561 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

 สถานีย่อย:เหตุการณ์ปัจจุบัน
# เจ้าชายปีแยร์ ดยุกแห่งวาเลนตินัว
เจ้าชายปีแยร์ ดยุกแห่งวาเลนตินัว (พระนามตอนประสูติ: เคานต์ปีแยร์ มารี ซาเวียร์ ราฟาเอล อันโทเนีย ไมเชอ เดอ โปลีเนียค ) เป็นพระราชบิดาในเจ้าชายแรนีเยที่ 3 องค์อธิปัตย์แห่งโมนาโก

 พระประวัติ 
เจ้าชายปีแยร์ ทรงมีพระนามเดิมว่า เคานต์ปีแยร์ เดอ โปลีเนียค ประสูติเมื่อวันที่ 24 ตุลาคม พ.ศ. 2438 เป็นโอรสของเคานต์แม็กเซียน เดอ โปลีเนียค และ ซูซานนา เดอ ลา ทอรี วา มีเลอร์ โดยเขาเป็นหลานชายของนักการเมืองฝรั่งเศส โดยต่อมาเขาทำงานในด้านของศิลปะดนตรีและวัฒนธรรมของโมนาโก และเป็นคณะกรรมการโอลิมปิกอีกด้วย 
 เษกสมรส 
พระองค์ทรงเษกสมรสกับเจ้าหญิงชาร์ลอตต์ ดัชเชสแห่งวาเลนตินัว พระราชธิดานอกสมรสเพียงพระองค์เดียวของเจ้าชายหลุยส์ที่ 2 องค์อธิปัตย์แห่งโมนาโก เมื่อวันที่ 18 มีนาคมตามศาสนา และวันที่ 19 มีนาตม พ.ศ. 2463 เป็นพระราชพิธีตามพระราชอัธยาศัย โดยเจ้าชายหลุยส์ โดยรับพระราชทานพระอิสริยยศให้เป็น เจ้าชายแห่งโมนาโก ดยุกแห่งวาเลนตินัว และเป็นพระราชวงศ์กรีมัลดี ทั้ง 2 มีพระราชบุตรดังนี้
เจ้าหญิงอองตัวแนตแห่งโมนาโก
เจ้าชายแรนีเยที่ 3 องค์อธิปัตย์แห่งโมนาโก

โดยชีวิตเษกสมรสของทั้ 2 ไม่ได้มีความสุขเลย โดยพระองค์ได้ไปพบรักใหม่กับพยาบาลชาวอิตาลี ทั้ง 2 ทรงหย่าเมื่อวันที่ 18 กุมภาพันธ์ พ.ศ. 2476 ซึ่งบางแห่งเล่ากันว่า เป็นเพราะพระราชประสงค์ของเจ้าชายหลุยส์ที่ 2 ที่ทรงมีข้อแม้ว่าหากทรงหย่า ก็จะไม่ปลดออกจากพระอิสริยยศ เจ้าชายปีแยร์จึงทรงยอม
 สิ้นพระชนม์ 
 thumb|150px|left|พระนามย่อประจำพระองค์
พระองค์สิ้นพระชนม์เมื่อวันที่ 10 พฤศจิกายน พ.ศ. 2507 โดยพระโรคมะเร็ง ในโรงพยาบาลกลางกรุงปารีส"Prince Pierre, 69, of Monaco is Dead", The New York Times, 11 November 1964. สิริพระชันษา 69 ชันษา
โดยนิตยาสารของฝรั่งเศสได้เผยแพร่ข่าวพระศพของเจ้าชายว่า ในงานพระศพของพระองค์นั้นได้รับการถวายพระเกียรติอย่างมาก และตามประเพณีอย่างถูกต้องและสง่างามCharles J. V. Murphy, "The New Riviera", Life magazine, 10 November 1947, page 152

 พระอิสริยยศ 
 24 October 1895 – 18 March 1920: Count Pierre de Polignac (เคานต์ ปีแยร์ เดอ โปลีเนียค)
 18 March 1920 – 20 March 1920: Pierre Grimaldi (ปีแยร์ กรีมัลดี)
 20 March 1920 – 1 August 1922: His Serene Highness Prince Pierre of Monaco, Duke of Valentinois (ฮิสเซอรีนไฮเนส เจ้าชายปีแยร์แห่งโมนาโก ดยุกแห่งวาเลนตินัว)
 1 August 1922 – 10 November 1964: His Serene Highness Prince Pierre of Monaco (ฮิสเซอรีนไฮเนส เจ้าชายปีแยร์แห่งโมนาโก)
 เครื่องราชอิสริยาภรณ์ 
 : Grand Cross of the Order of Saint-CharlesOrder of Saint Charles
 : เครื่องอิสริยาภรณ์เลฌียงดอเนอร์ชั้นกร็องตอฟีซีเยCloud
 : เครื่องอิสริยาภรณ์คุณธรรมแห่งสาธารณรัฐอิตาลีชั้นกางเขนใหญ่Quirinale website
# ซาไดจิง
ซาไดจิง (Sadaijin;Kenkyusha's New Japanese-English Dictionary, Kenkyusha Limited,  "มหาเสนาบดีฝ่ายซ้าย") เป็นตำแหน่งราชการในญี่ปุ่นปลายยุคนาระและยุคเฮอัง ปรากฏครั้งในประมวลกฎหมายอาซูกะคิโยมิฮาระ ฉบับ ค.ศ. 689 โดยเป็นส่วนหนึ่งของหน่วยงานกลางที่เรียก ไดโจกัง ซึ่งช่วงแรกประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา ได้รับการรวมไว้ในประมวลกฎหมายไทโฮ ฉบับ ค.ศ. 702Hall, John Whitney et al. (1993).  The Cambridge History of Japan, p. 232.

ซาไดจิงเป็นมหาเสนาบดีชั้นสูง มีหน้าที่ควบคุมดูแลราชการงานเมืองทั้งปวงกับอูไดจิงซึ่งเป็นตำแหน่งรองลงมา แต่ซาไดจิงกับอูไดจิงก็เป็นรองไดโจไดจิงอีกทอดหนึ่งShin-meikai-kokugo-jiten,Sanseido Co., Ltd. Tokyo 1974

ตำแหน่งซาไดจิง และตำแหน่งอื่น ๆ ในโครงสร้างไดโจกัง ค่อย ๆ ลดอำนาจลงในช่วงคริสต์ศตวรรษที่ 10–11 เพราะตระกูลฟูจิวาระเข้ามากำกับการเมืองมากขึ้นเรื่อย ๆ กระทั่งปลายคริสต์ศตวรรษที่ 12 เมื่อตระกูลมินาโมโตะยึดอำนาจจากกลุ่มคูเงะ ตำแหน่งนี้ก็สิ้นอำนาจลงโดยสิ้นเชิง แต่ไม่ปรากฏแน่ชัดว่า มีการยุบเลิกระบบไดโจกังอย่างเป็นทางการไปก่อนยุคเมจิแล้วหรือไม่
# เฮเทเฟเรสที่ 2
เฮเทเฟเรสที่ 2 เป็นสมเด็จพระราชินีและพระมเหสีแห่งอียิปต์โบราณในช่วงระยะเวลาของราชวงศ์ที่สี่แห่งอียิปต์โบราณ

 ชีวประวัติ 

 ประสูติและพระประวัติ 
พระนางเฮเทเฟเรสที่สอง อาจจะเป็นสมาชิกที่มีอายุยาวนานที่สุดพระองค์หนึ่งในราชวงศ์ที่สี่แห่งอียิปต์ พระองค์เป็นพระราชธิดาของฟาโรห์คูฟู และพระองค์ประสูติระหว่างรัชสมัยของพระอัยกาของพระองค์ ฟาโรห์สเนฟรู หรือในช่วงปีแรกๆ ของการครองราชย์ของพระบิดาของพระองค์ พระองค์ได้รับการตั้งพระนามตามพระอัยยิกาของพระองค์นามว่าพระนางเฮเตเฟอร์เรสที่หนึ่ง และพระมาตุฉาของเฮเตเฟอร์เรสที่หนึ่งก็มีพระนามว่าเฮเตเฟอร์เรส A ซึ่งพบพระนามในหลุมฝังศพของพระนางเมริตเตสที่หนึ่ง อาจจะบ่งชี้ว่าพระนางเมริตเตสที่หนึ่งเป็นพระมารดาของพระองค์

 การอภิเษกสมรส 
ในช่วงรัชสมัยของฟาโรห์คูฟู พระองค์ทรงอภิเษกสมรสกับพระเชษฐาของพระองค์เจ้าชายกาวาบ ซึ่งพระองค์มีพระราชโอรสหรือธิดาอย่างน้อยหนึ่งพระองค์ หลังจากการสิ้นพระชนม์ของพระสวามีพระองค์แรกของพระองค์ พระองค์ก็ทรงอภิเษกสมรสกับพระเชษฐาอีกพระองค์หนึ่งนามว่า เจ้าชายดเจดีเฟร (ต่อมาเป็นฟาโรห์ดเจดีเฟร)

 พระโอรสและพระธิดา 

 พระโอรสและพระธิดา กับเจ้าชายกาวาบ 
right|thumb|150x150px|สฟิงซ์ของพระนางเฮเตเฟอร์เรสที่สอง
 ดูเอนฮอร์ - พระศพฝังอยู่ที่ จี 7550Porter and Moss, Topographical Bibliography of Ancient Egyptian Hieroglyphic Texts, Reliefs, and Paintings; Part III
 คาเอมเซคเคม - พระชายานามว่า คา'อาเปอร์ 
 มินดเจเดฟ - พระชายาของพระองค์นามว่า คูฟูอังค์ สุสานของพระองค์อยู่ที่กีซ่า : จี 7760
 เมเรสอังค์ที่สาม - เป็นพระมเหสีของฟาโรห์คาเฟร

 พระโอรสและพระธิดา กับฟาโรห์ดเจดีเฟร 
 เนเฟอร์เฮเตเพส - สันนิษฐานว่าเป็นพระราชมารดาของฟาโรห์ยูเซอร์กาฟGrimal, A History of Ancient Egypt, pg 72
# ถนนดินสอ
ถนนดินสอ  ถนนเส้นหนึ่งในพื้นที่เกาะรัตนโกสินทร์ เขตพระนคร กรุงเทพมหานคร มีจุดเริ่มต้นที่วงเวียนเสาชิงช้าที่ถนนบำรุงเมือง บริเวณหน้าเทวสถานโบสถ์พราหมณ์ และทอดยาวออกไปยังถนนราชดำเนินกลางผ่านอนุสาวรีย์ประชาธิปไตย ไปสิ้นสุดลงที่แยกสะพานวันชาติ เชิงสะพานเฉลิมวันชาติ โดยเป็นถนนที่เป็นเส้นตรงตลอดทั้งสาย มีความยาวทั้งสิ้น 850 เมตร

ถนนดินสอ เป็นถนนที่สร้างขึ้นในรัชสมัยรัชกาลที่ 5 เหตุที่ได้ชื่อว่า "ดินสอ" เนื่องจากแถบนี้ในช่วงกรุงศรีอยุธยา ผู้คนที่อาศัยอยู่ที่นี่มีอาชีพทำดินสอและกระดาษ จนได้ชื่อว่า "ย่านป่าดินสอ"  ปรากฏเป็นหลักฐานในเอกสารจากหอหลวง เรื่องคำให้การขุนหลวงวัดประดู่ ความว่า "ย่านป่าดินสอ ริมวัดพระงาม มีร้ายขายดินสอศิลาอ่อนแก่ แลดินสอขาวเหลือง ดินสอดำ ชื่อตลาดบ้านดินสอ"

จนล่วงมาถึงยุคต้นกรุงรัตนโกสินทร์ อาชีพทำดินสอของผู้คนแถบนี้ก็ยังคงอยู่ และถูกเรียกว่า "ย่านดินสอ" หรือ "บ้านดินสอ" ต่อมามีการสร้างถนนขึ้นเมื่อปี พ.ศ. 2441 เพื่อขยายเส้นทางสัญจรในพื้นที่พระนคร จึงได้ชื่อว่า "ถนนดินสอ" ตราบจนปัจจุบัน แต่อาชีพทำดินสอไม่หลงเหลืออยู่อีกแล้ว

ถนนดินสอ ในปัจจุบัน เป็นแหล่งรวมร้านอาหารที่ขึ้นชื่อหลายร้านเช่นเดียวกับถนนที่อยู่ใกล้เคียง เช่น ถนนตะนาว, ถนนมหรรณพ, ถนนแพร่งภูธร, ถนนแพร่งนรา  มีอาหารหลากหลายชนิด เช่น อาหารตามสั่ง, อาหารไทย, ข้าวแกง, โจ๊ก, นมสดและขนมปังปิ้ง, ข้าวมันไก่, เป็ดย่าง, เย็นตาโฟ, ขนมหวาน, ถั่วคั่ว, โบ๊กเกี้ย และขนมไทย เป็นต้น

 รายชื่อทางแยก
# สตูร์เควิน
สตูร์เควิน  เป็นทะเลสาบใหญ่เป็นอันดับ 5 ของประเทศสวีเดน มีเนื้อที่  ส่วนที่ลึกสุด ลึก  ตั้งอยู่ในเทศมณฑลเย็มต์ลันด์ มีแม่น้ำอินดัลเซ็ลเวินไหลลงทะเลสาบ ยังมีเกาะเฟรอเซินอยู่ในทะเลสาบ เมืองเอิสเตอชุนด์ตั้งอยูนอกชายฝั่งทิศตะวันออกของทะเลสาบ

กล่าวกันว่า ทะเลสาบสตูร์เควินเป็นที่อยู่อาศัยของสตูร์เควออูยือเริต สัตว์ประหลาดทะเลสาบ ซึ่งต่างจากสัตว์ประหลาดล็อกเนสส์ ที่แม้ในปัจจุบันหรือเมื่อก่อน ก็มีการรายงานข่าวว่ามีผู้คนพบเห็น
# โบทออฟอัส
"โบทออฟอัส"  เป็นเพลงของแร็ปเปอร์ชาวอเมริกัน บี.โอ.บี ออกจำหน่ายในวันที่ 22 พฤษภาคม ค.ศ. 2012 เป็นซิงเกิลที่สามจากสตูดิโออัลบั้มที่สอง สเตรนจ์คลาวส์ (2012) เพลงมีนักร้องรับเชิญเป็นนักร้องนักแต่งเพลงแนวคันทรีป็อปชาวอเมริกัน เทย์เลอร์ สวิฟต์ ศิลปินแต่งเพลงร่วมกันกับแอมมาร์ มาลิก และโปรดิวเซอร์เพลงสองคนได้แก่ ดร.ลู้ก และเซอร์คัต เพลงเป็นแนวอัลเทอร์นาทิฟฮิปฮอป มีอิทธิพลของแนวคันทรีแร็ปและดับสเตป เนื้อเพลงมีอิทธิพลจากฮิปฮอปเสียดสีสังคม

"โบทออฟอัส" ได้รับเสียงวิพากษ์วิจารณ์ โดยนักวิจารณ์ยกย่องสวิฟต์ และบางคนกล่าวว่าเพลงคันทรีแร็ปนี้เป็นเพลงที่มีทำนองไพเราะและฟังติดหู เพลงเปิดตัวบนชาร์ตซิงเกิลออสเตรเลียที่อันดับ 46 เพลงขายได้ 143,000 หน่วยในสัปดาห์แรก ยอดขายมาพร้อมกับอัลบั้ม เพลงเปิดตัวที่อันดับ 18 บนชาร์ตบิลบอร์ดฮอต 100 และเปิดตัวสูงสุดในสัปดาห์นั้น
# โฮชินะ มาซายูกิ
โฮชินะ มาซายูกิ (保科正之, 17 เมษายน 1611 – 4 กุมภาพันธ์ 1673) เป็นไดเมียวในช่วงต้นยุคเอโดะและเป็นผู้ก่อตั้งตระกูลมัตสึไดระแห่งไอซุอันเป็นสาขาย่อยของตระกูลโทกูงาวะ เขาเป็นบุคคลสำคัญทางด้านการเมืองและปรัชญาในช่วงต้นของรัฐบาลโชกุนโทกูงาวะ

 ประวัติ 
มาซายูกิเกิดที่ เอะโดะ เป็นบุตรชายคนที่ 4 ของโชกุนคนที่ 2 แห่ง รัฐบาลโชกุนโทกูงาวะ โทกูงาวะ ฮิเดตาดะ ที่เกิดแต่ โอชิซู โนะ คาตะ (浄光院; 2127-2178, หรือต่อมาคือท่านโจโคอิง) ซึ่งเป็นข้ารับใช้ในปราสาทเอโดะโดยฮิเดตาดะได้ซ่อนบุตรชายที่เกิดใหม่พร้อมกับตั้งชื่อบุตรชายว่า โคมัตสึ (幸松) ให้รอดพ้นจากการตามฆ่าของนาง โอเอโยะ ซึ่งเป็นมิไดหรือภรรยาเอกของโชกุนฮิเดตาดะหลังจากนั้นจึงได้ยกให้เป็นบุตรบุญธรรมของ โฮชินะ มาซามิตสึ อดีตข้ารับใช้ของ ตระกูลทาเกดะ และเป็นไดเมียวแห่ง แคว้นทากาโตะ ใน พ.ศ. 2172 โคมัตสึได้พบกับพี่ชายคนโตของเขา, โชกุนลำดับที่ 3 โทกูงาวะ อิเอมิตสึ, บิดาซึ่งเป็นอดีตโชกุน (โทกูงาวะ ฮิเดตาดะ) และพี่ชายอีกคน โทกูงาวะ ทาดานางะ และเพื่อเป็นการระลึกถึงปู่ของเขา โทกูงาวะ อิเอยาซุ เขาได้รับการยอมรับสถานะในฐานะสมาชิกเชื้อสายของ ตระกูลโทกูงาวะ

ใน พ.ศ. 2174 โคมัตสึได้สืบทอดตำแหน่งผู้นำตระกูลโฮชินะพร้อมกับได้เป็นเจ้าแคว้นทากาโตะ พร้อมกับเปลี่ยนชื่อของเขาเป็น "มาซายูกิ"
# คาร์ล ฟรีดริช เกอร์เดอเลอร์
คาร์ล ฟรีดริช เกอร์เดอเลอร์ (31 กรกฎาคม ค.ศ. 1884 – 2 กุมภาพันธ์ ค.ศ. 1945) เป็นนักการเมืองฝ่ายอนุรักษนิยมของระบอบราชาธิปไตย ผู้บริหาร นักเศรษฐศาสตร์ ข้าราชการพลเรือนชาวเยอรมัน และฝ่ายปรปักษ์กับระบอบนาซี

เกอร์เดอเลอร์มีส่วนร่วมในแผนลับ 20 กรกฎาคม ซึ่งเป็นแผนลอบสังหารฮิตเลอร์ใน ค.ศ. 1944 หากประสบความสำเร็จ เขาได้วางตัวเองเป็นนายกรัฐมนตรีในรัฐบาลชุดใหม่ แต่แผนกลับล้มเหลว เขาถูกประหารชีวิตโดยการแขวนคอเมื่อวันที่ 2 กุมภาพันธ์ ค.ศ. 1945
# แวร์เนอร์ ฟ็อน เฮ็ฟเทิน
แวร์เนอร์ คาร์ล อ็อทโท เทโอดอร์ ฟ็อน เฮ็ฟเทิน (Fest, 1996) pp. 277–278 puts the date of the four executions as "after midnight" and so Werner's death was on 21 July. เป็นร้อยโทในกองทัพบกเยอรมัน เฮ็ฟเทินเป็นผู้ช่วยของเคลาส์ ฟ็อน ชเตาเฟินแบร์ค หัวหน้าฝ่ายเสนาธิการประจำผู้บัญชาการกำลังสำรอง เขาร่วมมือกับชเตาเฟินแบร์คในแผนลับ 20 กรกฎาคมเพื่อสังหารอดอล์ฟ ฮิตเลอร์ เมื่อแผนการล้มเหลว เฮ็ฟเทินพร้อมผู้ก่อการฝ่ายทหารคนอื่น ๆ ถูกนำตัวไปประหารชีวิตพร้อมกันโดยคำสั่งพลเอกอาวุโสฟรีดริช ฟร็อม ที่ลานกว้างนอกกองบัญชาการใหญ่กองทัพบกเยอรมัน เขาได้รับการรำลึกยกย่องว่าเป็นวีรบุรุษของขบวนการชาวเยอรมันผู้ต่อต้านนาซี